Ֆելիքս Ալվարես

**Ժոզեպ Ֆելիքս Ալվարես Բլասկես** (, ), անդորրացի ֆուտբոլիստ, կիսապաշտպան: Խաղացել է Անդորրայի ազգային հավաքականում։

## Կենսագրություն
### Ակումբային կարիերա
1996 թվականից մինչև 1999 թվականը խաղացել է Անդորրայի առաջնության «Պրինսիպատ» թիմում։ 1997 թվականի հուլիսին ՈՒԵՖԱ-ի գավաթի որակավորման առաջին փուլում շոտլանդական «Դանդի Յունայթեդի» դեմ մեկ հանդիպում է անցկացրել «Պրինսիպատի» կազմում։ Հանդիպումն ավարտվել է պարտությամբ՝ 0:8 հաշվով: Այս խաղը  Անդորրայի թիմերի համար մեկնարկային էր եվրագավաթներում։ Երկու խաղերի արդյունքում անդորրացիները պարտվել են 0:17 հաշվով: 1998 թվականի հուլիսին ՈՒԵՖԱ-ի գավաթի որակավորման առաջին փուլում հունգարական «Ֆերենցվարոշի» դեմ երկու խաղ է անցկացրել։ Արդյունքում «Պրինսիպատը» չի անցել հաջորդ փուլ՝ զիջելով 1:14 հաշվով: 1999 թվականի օգոստոսին մասնակցել է ՈւԵՖԱ-ի գավաթի նախնական փուլի երկու խաղի նորվեգական «Վիկինգի» դեմ։ Անդորրացիները պարտվել են 0:18 հաշվով և լքել են մրցաշարը:

2000 թվականին դարձել է «Կոնստելասիո Էսպորտիվայի» խաղացող։ Անդորրայի գավաթի եզրափակչում աչքի է ընկել խփած գոլով, իսկ նրա թիմը 6:0 հաշվով հաղթել է «Էնկամին»: Անդորրայի առաջնությունում «Կոնստելլասիո Էսպորտիվան» նույնպես հաղթանակ է տարել, ինչը թիմին թույլ է տվել խաղալ եվրագավաթներում: ՈՒԵՖԱ-ի գավաթի նախնական փուլում երկու հանդիպում է անցկացրել իսպանական «Ռայո Վալեկանոյի» դեմ: Երկու հանդիպումների արդյունքում անդորրացիները պարտվել են 0:16 հաշվով:

2002 թվականից մինչև 2003 թվականը եղել է Անդորրա լա Վելյայի «Անդորրա» ակումբի խաղացող, որը խաղացել է Իսպանիայի ցածր դիվիզիոններում։ Այնուհետև խաղացել է «Սան Ժուլիայի» կազմում և 2005 թվականի ամռանը ՈՒԵՖԱ-ի գավաթի խաղարկությունում մեկ խաղ է անցկացրել Բուխարեստի ռումինական «Ռապիդի» դեմ։ Հանդիպումն ավարտվել է 0:5 հաշվով, իսկ երկու խաղերի արդյունքում անդորրացիները պարտվել են (0:10): 2006 թվականի հունիսի 24-ին կրկին  խաղացել է եվրագավաթներում Ինտերտոտոյի գավաթում սլովենական «Մարիբորի» դեմ խաղում (0:5): Հաջորդ խաղում «Սան Ժուլիան» կրկին պարտվել է (0:5)  և դուրս է մնացել գավաթի խաղարկությունից:

### Կարիերա հավաքականում
1996 թվականի նոյեմբերի 13-ին Անդորրայի ազգային հավաքականն անցկացրել է առաջին միջազգային հանդիպումը Էստոնիայի և Իսիդրե Կոդինայի դեմ և ֆուտբոլիստին հրավիրել թիմի ճամբար։ Ընկերական հանդիպումն ավարտվել է գաճաճ պետության հավաքականի պարտությամբ (1:6)․ մասնակցել է ամբողջ խաղին: Կես տարի անց կրկին խաղացել է Էստոնիայի դեմ (1: 4):

2000 թվականի փետրվարին Մալթայում կայացած Ռոտմանսի մրցաշարում անցկացրել է մեկ հանդիպում։ Խաղացել է Ալբանիայի դեմ (0:3)՝ Իլդեֆոնս Լիմայի փոխարեն դուրս գալով 85-րդ րոպեին: 2000 թվականի ապրիլի 26-ին մասնակցել է Բելառուսի դեմ խաղին։ Հանդիպումն ավարտվել է անդորրացիների հաղթանակով (2: 0), իշխանական թիմին այն ժամանակ պատմության մեջ առաջին անգամ հաջողվել է հաղթանակ տանել: 2002 թվականի աշխարհի առաջնության որակավորման փուլում ընդամենը մեկ խաղ է անցկացրել Էստոնիայի դեմ (0:1), իսկ Եվրոայի առաջնության ընտրական փուլում երկու խաղ է անցկացրել Էստոնիայի (0:2) և Բելգիայի (0:3) հետ: Անդորրայի հավաքականի մարզաշապիկով վերջին անգամ խաղացել է 2003 թվականի հունիսի 13-ին Գաբոնի դեմ խաղում (0:2):

Ընդհանուր առմամբ Անդորրայի հավաքականի կազմում անցկացրել է 8 խաղ։

## Ձեռքբերումներ
* Անդորրայի չեմպիոն (1)՝ 1999/00
* Անդորրայի գավաթի գավաթակիր (1)՝ 2000

## Ծանոթագրություններ

## Արտաքին հղումներ
* 
* 
* 
* 

Կատեգորիա:Անդորրա ՖԱ-ի ֆուտբոլիստներ
Կատեգորիա:Անդորրայի հավաքականի ֆուտբոլիստներ
Կատեգորիա:Անդորրացի ֆուտբոլիստներ